text: Sønderjyske i top - Esbjerg i bund
  21 december 2013 kl. 08.47
  Fredag aften strøg Sønderjyske til tops i Isligaen, mens Esbejrg må nøjes med en noget mere lunken placering efter et 0-5 nederlag til Rødovre på hjemmebane.
  Sønderjyske kan fejre jul i spidsen af Isligaen efter holdet fredag aften slog Ålborg på udebane med 4-2 og da Herning samtidig tabte, er førstepladsen sønderjydernes.
  Esbjergs forsvar var til gengæld godt hullet da vestjyderne tog imod Rødovre. Hele fem gange strøg pucken i Esbjergs net og da de ikke selv kunne score var nederlaget ret klart.
  